Diari Oficial de la Generalitat Valenciana


Sumari del DOGV 4209, del 13-03-2002 (2002/2162)

ORDRE de 15 de febrer de 2002, de la Conselleria de Cultura i Educació, per la qual s'atribuïx la denominació específica de l'Almadrava a l'Institut d'Educació Secundària núm. 3 de Benidorm.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2162


Data del document
:   15-02-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Benidorm
    * ensenyament secundari

ORDRE de 15 de febrer de 2002, de la Conselleria de Cultura i Educació, per la qual s'atribuïx la denominació específica de l'Almadrava a l'Institut d'Educació Secundària núm. 3 de Benidorm. [2002/X2162]
  
El Consell Escolar de l'Institut d'Educació Secundària núm. 3 de Benidorm, en sessió extraordinària celebrada el 21 de maig de 1998, va aprovar sol·licitar la denominació específica de l'Almadrava per al mencionat centre. Dita proposta va ser aprovada per el Consell Escolar Municipal, en la sessió celebrada el dia 8 de maig de 2000, i disposa de l'informe favorable de la Inspecció Educativa de la Direcció Territorial de Cultura i Educació d'Alacant.
  
El terme ?almadrava' fa referència a un ormeig de pesca, de grans dimensions, destinat principalment a la captura de la tonyina i consta d'una xarxa disposada de manera perpendicular a la línia de costa. També es denomina així al lloc on es pesca. El Benidorm del segle XVIII estava dedicat plenament a la pesca, per la qual cosa l'ofici dels almadravers gaudien d'una certa importància al municipi.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe favorable previ del consell escolar municipal o, si no n'hi ha, del ple de l'ajuntament corresponent.
  
En virtut d'això, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de l'Almadrava a l'Institut d'Educació Secundària núm. 3 de Benidorm, codi 68912222.
  
DISPOSICIÓ ADDICIONAL
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició, o bé plantejar-hi directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 15 de febrer de 2002
  
El conseller de Cultura i Educació, p.s.r. (art. 4.1 del Decret 111/2000, DOGV núm. 3.798, de 21 juliol), la subsecretària,
  
CARMEN NÁCHER PÉREZ